LAUDO ARBITRAL DA EMPRESA SETEX APARKI, S. A. VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 11/10/2018)

Asunto: RESOLUCIÓN DE INSCRICIÓN E PUBLICACIÓN Visto o texto do laudo arbitral relativo á interpretación xurídica do convenio colectivo de aplicación na empresa SETEX APARKI, S. A., que foi ditado o día 20 de xullo do 2018, e tivo entrada no rexistro telemático de convenios e acordos colectivos de traballo da xefatura territorial da consellería de Economía, Emprego e Industria en Vigo o 20 de setembro do 2018, de conformidade co disposto no art.90.2 e 3, do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, Real Decreto 713/2010, do 28 de maio, sobre rexistro e depósito dos convenios e acordos colectivos de traballo, artigo 24.4 do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Maria Pineda Jakubowski Lahore, designado árbitro en escrito de promoción de procedemento de arbitraxe de data 12 de xullo de 2018, e acta de compromiso arbitral de data 13 de xullo, prevista no artigo 20 do Acordo Interprofesional Galega sobre procedementos Extraxudiciais de Solución de Conflitos de Traballo (AGA), no conflito xurdido sobre a interpretación xurídica do convenio colectivo de aplicación na empresa SETEX APARKI, S, A., resolve os asuntos presentados ditando o seguinte laudo, baseándose nos seguintes Primeiro.— Son partes no procedemento, por unha banda, a representación empresarial integrada por Luis Ponte Herranz, delegado de SETEX APARKI, S. A. E por outra banda, a representación legal dos traballadores, constituída polos delegados de persoal, Norma Judith Astorch Orbello, Raul Ramon Oroval Avial e Angela Beatriz Ortuño Untila. Segundo.— O litixio estriba na discrepancia sobre o artigo 10 do convenio colectivo entre a empresa Setex Aparki, S. A. adxudicataria do servizo de retirada, inmobilización, depósito e xestión de cobramento dos vehículos indebidamente estacionados na vía pública do termo municipal de Vigo e os traballadores que figuran adscritos a este. Terceiro.— Abertas as sesións de comparecencia, o árbitro entende perfectamente garantidos os principios de igualdade e contradición, e considérase informado tralas sesións de comparecencia das posicións das partes e das súas diferenzas. Así mesmo comunica ás partes, como fixo noutros conflitos, que coñecidas as peticións e ofertas recíprocas da negociación do convenio, neste caso concreto ten que acudir ás regras de interpretación sendo a primeira delas, tal e como establece o C. C. o literal do seu contido. Cuarto.— As partes en procedemento do Acordo Interprofesional Galego sobre procedementos Extraxudiciais de Solución de Conflitos de Traballo (AGA), en data 11 de maio, chegaron a acordo no que se inclúe o seguinte parágrafo: "QUINTA. Sen prexuízo do anterior Incorporase como anexo, nunha copia, ao preacordo o texto do convenio colectivo cas modificacións salvadas e asinadas, e autenticadas polo mediador". Quinta.— Figura, pois como anexo o convenio colectivo, e na súa segunda folla, referido ó artigo 10, que é o que se pon en disputa, e asinado polos partes, o "ART.10º. DEFINICIÓN RODRIGO ALFONSO CESAR SEBASTIAN JIMENEZ HERRERA LANDERA. A clasificación profesional do persoal consignada é a prevista no Convenio Colectivo estatal sectorial, recolléndose aquí de forma meramente enunciativa e non implica que se haxan de ter previstos todos os grupos profesionais e dentro deles as divisións orgánicas e funcionais. O persoal incluído no ámbito de aplicación deste Convenio Colectivo estrutúrase en base aos seguintes grupos profesionais, en atención ás funcións primordiais que realizan:(.)" Sexto.— As partes, no proceso de mediación, estableceron e delimitaron a interacción ente o Convenio Colectivo de empresa e o V Convenio Colectivo general de ámbito estatal para el sector de estacionamiento regulado en superficie y retirada y depósito de vehículo de la vía pública, na materia de definición de persoal, no que existen diferenzas entre a nomenclatura de determinadas categorías, por exemplo, Condutor guindastre, que ten que ser substituído polo de Gruísta. Sétimo.— O árbitro, o que ten que dirimir é o que as partes lle comunicaron na cuestión de categorías profesionais, o diferente grao de aplicación do convenio colectivo nacional e do da empresa. Nestes efectos, o propio texto autenticado froito do acordo de 11 de maio de 2018, é o que serve de base para a solución arbitral na súa parte dispositiva. Pois ben, os anteriores presupostos, contidos nos puntos precedentes, son os que serven ó árbitro a fin de decidir a solución neste conflito. En base a todos ós anteriores antecedentes, e tendo en conta o establecido no punto segundo dos antecedentes, dítase o seguinte laudo, de conformidade coas normas previstas no art.20 e seguintes do Acordo Galego para a Solución Extraxudicial de Conflitos Colectivos de Traballo: No Convenio Colectivo de Setex Aparki, a nomenclatura no capítulo de definición do persoal, en canto á denominación ou nome dos grupos ou funcións profesionais, será a do Convenio nacional de ámbito estatal para el sector de estacionamiento regulado en superficie y retirada y depósito de vehículo de la vía pública (BOE nº 56 do 7 de marzo de 2017), pero o contido substantivo e funcional deses grupos será o establecido polo Convenio Colectivo de empresa. O presente laudo poderá recorrerse ante a xurisdición social nos termos establecidos no apartado 5º do artigo 24 do AGA. Dado en Vigo, 20 de xullo de 2018. O árbitro Raquel Soledad Clauss Norambuena